Don Steenkamp na ander tronk geskuifDon Steenkamp wat sy ouers en sussie op 6 April 2012 op hul plaas Naauwhoek in Griekwastad doodgeskiet het Grace Molatedi, adjunkkommissaris van die departement van korrektiewe dienste in die Vrystaat en Noord-Kaap, het aan Maroela Media gesê Steenkamp is van die Kimberley-gevangenis na ŉ ander gevangenis “in die streek” oorgeplaas. RSG het berig dat Steenkamp na die Groenpunt-gevangenis in Vereeniging oorgeplaas is. Molatedi kon dit nie bevestig nie. Volgens Molatedi is Steenkamp na ŉ ander gevangenis oorgeplaas, aangesien hy ŉ “maksimum kategorie oortreder” is en die Kimberley-gevangenis nie voorsiening maak vir dié kategorie oortreders nie. Daar is in November berig dat Steenkamp reëls by die Kimberley-gevangenis verontagsaam het. Hy het glo meer telefoonoproepe gemaak as waarop hy geregtig was en het glo wegneemkos na sy sel geneem. Molatedi het gesê die ondersoek na dié bewerings is afgehandel en daar is bevind dat Steenkamp geen oortredings begaan het nie. Steenkamp dien 20 jaar tronkstraf uit nadat hy sy ouers Deon en Christel en suster Marthella op 6 April 2012 op hul plaas Naauwhoek in Griekwastad doodgeskiet het. Hy het ook sy suster verkrag. Sy appèl teen sy skuldigbevinding en vonnis word op 9 Maart in die Noord-Kaapse hooggeregshof aangehoor. Klik hier vir vorige berigte oor die saak.